Noakes sluit hom aan by lys verguisdes | Netwerk24
Die vredesverdrag tussen Israel en 'n paar Soennitiese Moslemlande in die streek is 'n terugslag vir die Palestyne, skryf Michael Belling.
Die kykNET-Rapport-niefiksie-prys van R250 000 is toegeken aan Carel van der Merwe vir die biografie 'Kansvatter: Die rustelose lewe van Ben Viljoen'.
Deur Anneli Smit, Centurion 07 Mei 2017 06:00
Anneli Smit, Centurion, skryf:
Om beter te verstaan waarom prof. Tim Noakes so geviktimiseer word, moet ons net bietjie kyk na 'n verskynsel wat die Semmelweis-refleks genoem word.
Ignaz Semmelweis was die eerste dokter wat aseptiese tegnieke voorgestel het wanneer met pasiënte gewerk word. Sy werk het behels dat dokters hul pasiënte siek maak weens hul onsteriele metodes. Hieroor is hy verkleineer en gemarginaliseer en ontneem van sy reg om te praktiseer.
'n Britse dokter, Alice Stewart, het bewys dat die roetinepraktyk om x-strale van swanger vroue te neem die kanse vir kanker by hul babas verhoog. Die mediese gemeenskap het haar loopbaan as dokter vernietig.
Dieselfde lot het Herbert Needleman getref nadat hy studies gepubliseer het wat gewys het hoe giftig lood is en ook vir Rachel Carson, wat gewaarsku het
dat chemiese gifstowwe soos DDT ge­vaarlik is.
Noakes doen baanbrekerswerk in Suid-Afrika deur die nuutste studies oor gesondheid onder ons aandag te bring. Die manier waarop hy verguis word, is 'n hedendaagse voorbeeld van die Semmelweis-refleks.
Jannie van Niekerk, Riviersonderend, skryf:
Hanlie Retief se patetiese poging om prof. Tim Noakes te probeer uitbeeld as 'n verwaande persoon het glad nie geslaag nie.
Inteendeel. Dit het ons Banting-dissipels net blyer gemaak omdat hy sy hofsaak teen sy jaloerse vyande gewen het.
As ek wetenskaplike raad oor sportgesondheid moet volg, glo ek veel eerder vir Noakes as vir prof. Wim de Villiers (na wie Retief in haar artikel verwys).
Wat Noakes nog geloofwaardiger maak, is die feit dat ek minstens 11 dokters ken, almal ook atlete, wat Noakes onvoorwaardelik steun.